open-index/open-wikipedia-markdown huggingface dataset:
Nina Schanke Funnemark

**Nina Schanke Funnemark** er en norsk jurist og etatsleder. Hun ble i statsråd 11. september 2020 utnevnt til skattedirektør for en periode på seks år.

Fra 2018 til utnevningen i 2020 var Nina Funnemark direktør for Statens lånekasse for utdanning. Hun hadde tidligere vært assisterende skattedirektør, etter mange år i andre stillinger i Skatteetaten.

## Referanser


## Eksterne lenker
Hannibal Goodwin

**Hannibal Williston Goodwin** (født 21. april 1822 i Ulysses i New York i USA, død 31. desember 1900) var en amerikansk episkopal prest og amatørfotograf. Han oppfant og søkte patent på rullefilmen i 1887.
## Liv og virke
Goodwin ledet *House of Prayer*, en episkopal kirke i Newark i New Jersey, fra 1867 til 1887. Det lyktes ham, uten noen spesiell vitenskapelig utdannelse, å frembringe 24 oppfinnelser, hvorav 15 ble patentert.

Etter langdragne eksperimenter oppfant han den bøyelige fotografiske film på celluloidebasis, som han anmeldte i USA den 2. mai 1887 til patent (*«photographic pellicle and process of producing same [...] especially in connection with roller cameras»*). Goodwin stor i elleve år i rettstvist mot *George Eastman Company* – det senere Kodak – som på sin side hevdet at de hadde oppfunnet rullefilmen i 1888, og hadde søkt om patenter for under navnet Henry M. Reichenbach, og som de markedsførte med stor fremgang. Goodwin fikk den 13. september 1898 patentet (US Patent 610'861), to år før sin død. *Eastman Company* måtte betale en bot på fem millionder dollar.

I 1900 grunnla Goodwin selskapet *Goodwin Film & Camera Co.*, men døde samme år, innen filmrulleproduksjonen var kommet i gang.

Etter Goodwins død ble patentet solgt til Ansco, som i 1909 hedret Goodwin på *National Photography Association Convention*; Ansco markedsførte til inn på 1930-årene en rekke  kasse- og foldekameraer med hans navn.

I1914 stiftet Goodwins venner i kirken, og en lokal fotografklubb, en minnetavle i et offentlig bibliotek, med den følgende innskrift:
: *"His experiments culminated in 1887 in the invention of the photographic film. As a memorial to the inventor of the device that has proved so potent for the instruction and entertainment of mankind this tablet is erected"*.

I 1960 ble en isbre oppkalt etter ham: Goodwinbreen i Antarktis.

## Referanser
Laila K. Kismul

**Laila K. Kismul** (født 26. august 1931, død 5. november 2014)  var ansatt i Bergen filharmoniske orkester (Bergen Filharmoniske Orkester) i 40 år, og 22 av dem som institusjonens leder. I hennes tid som direktør gjennomgikk orkesteret en betydelig utvikling. I 1978 sto Grieghallen ferdig, og samme år tok Bergen Filharmoniske Orkester i bruk sitt nye konserthus. Kismul var svært engasjert i denne prosessen. I hennes periode ble orkesteret også sterkere internasjonalisert med et økende antall turneer til utlandet og flere utenlandske dirigenter og solister på podiet.

Kismuls utgangspunkt var ikke musikken, men billedkunst. Hun studerte ved Kunsthåndverkskolen og Studieatelieret i Bergen og ved Edinburgh College of Art. I 1954 ble hun ansatt i Harmonien som bokholder og kasserer. For sitt virke ble hun tildelt Musikkselskabet Harmoniens hederstegn og Kongens fortjenstmedalje i gull i 1996.

Laila K. Kismul ble administrativ leder i Musikkselskapet Harmonien i 1972. Hennes tittel var da forretningsfører, og fra 1981 var hun direktør. Da hun begynte i Harmonien i 1954 besto institusjonen av 56 musikere, tre administrativt ansatte og to deltidsansatte på teknisk side. Budsjettet lå den gang, i 1954, på ca. én million kroner.

## Referanser
Bambusa

**Bambusa AS** er et norsk konfeksjons-selskap fra Stavanger med adresse Kvitsøygata 19, 4014 Stavanger. Bambusa selger hovedsakelig sokker som er basert på dugnadssalg for idrettslag, skoleklasser og russ. Bambusa AS har vært hovedsponsor av Eliteserien i ishockey for kvinner siden 2021/22.

## Referanser


## Eksterne lenker
* Nettside
Skigarden

**Skigarden** er en fjellkjede i Dronning Maud Land i Antarktis. 

Fjellkjeden ligger i Gablenzfjella i Fimbulheimen i Øst-Antarktis. Den ligger cirka 70 km øst for forskningsstasjonen Troll. 

## Referanser
Lisa Shaw

**Lisa Shaw** (19. juni 1976–21. mai 2021) var en britisk programleder og journalist som døde av blodpropp etter å ha fått første dose av Oxford–AstraZeneca COVID-19-vaksinen.

Hun startet sin radiokarriere i Newcastle Metro Radio, før hun i 2004 begynte å jobbe i regionradioen Century Radio/Real Radio North East/Heart North East. Fra 2016 og frem til sin død jobbet hun i BBC Radio Newcastle. I tillegg til å jobbe i radio jobbet hun også som konferansier og stemmeskuespiller, og hun skrev en spalte i regionavisen *The Sunday Sun*. I 2012 mottok hun Sony Gold award for beste frokostprogram i Storbritannia, for programmet *Gary and Lisa at Breakfast* hun ledet sammen med Gary Philipson på det som da var Real Radio.

Shaw var gift med Gareth Eve, og var mor til ett barn.

## Referanser
Blonde d’Aquitaine

**Blonde d'Aquitaine** er en fransk storferase med utmerkede egenskaper som kjøttfe. Rasen ble i hovedsak formet mellom første- og andre verdenskrig, men da krigen var over sto det dårlig til med den nye rasen, så den fikk først sin endelig form i 1950-årene. Den består i hovedsak av tre stedegne eldre raser, Garronaise, Quercy og Blonde des Pyrénées, som alle tre beskrives på begynnelsen av 1900-tallet. Dette var typer som tidligere ble brukt som trekkdyr i det sørlige Frankrike. 

Blonde d'Aquitaine fikk egen stambok først i 1962, men typen har vært populær i det sørlige Frankrike og i grensestrøkene mot Italia siden utformingen i 1950-årene. I senere år har populariteten vært økende, også mange andre steder, og kanskje spesielt i deler av Europa. I hjemlandet Frankrike er rasen nå dominerende som kjøttfe og populariteten økende. Sæd etter Blonde d'Aquitaine importeres også regulært til Norge.

Blonde d'Aquitaine er store kvegdyr som preges av lange kropper, kraftige lemmer og skuldre, og god muskulatur. De har mye løshud under hodet og er hveteblonde i fargen, som allikevel kan variere fra relativt helt lys blond til noe mørkere rødblond. Dyra har lysere farge rundt øynene og mulen. Begge kjønn bærer horn, som er beinfargede og forholdsvis tynne. Levende okser veier typisk , mens kuer typisk veier . Blonde d'Aquitaine gir svært magert kjøtt.

## Referanser




## Eksterne lenker
*
Bravado

***Bravado*** er en norsk roman, utgitt som bok nummer 18 i den 83 bind store serien om western-helten og US-marshalen Morgan Kane. Boka ble lansert i 1968, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.

Boka kom ut i forlagets pocketserie Stjernebøkene, som Stjerne-bok nr 359 og kostet fire kroner. Boka var imidlertid ikke helt ny da den ble lansert i Kane-serien. *Bravado* var en omskrevet versjon av en av de første Kane-bøkene Hallbing hadde forfattet, og i 1965 hadde fått utgitt på Romanforlaget - da med tittelen ***Morgan Kane og smuglerne***. I nyere utgivelser har *Bravado* også fått tilbake denne opprinnelige smugler-tittelen.

Bokas handling er lagt til 1890. Morgan Kane er i tjeneste i marshal-korpset og jakter en liga som smugler kinesere inn i USA via Cuba. Han møter kvinnene Tilla Stevens og Conxuela Jiminez, revolvermennene Johnny North, Don Lemnitz og Lem Cadiz. Kane nedlegger/nedkjemper dem alle, i et handlingsforløp der han i den gode saks tjeneste dreper minst 14 personer.  

## Mottagelsen av boka
*Bravado* kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Men da serien for alvor slo an et par år senere måtte *Bravado* trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.

Og suksessen var ikke begrenset til Norge. Etter hvert kom *Bravado* på mange språk: I Sverige ble den gitt ut i 1971 på B. Wahlströms Bokförlag under tittelen *Den grymma jakten*. I andre land valgte man å beholde Bladkompaniets tittel: Den kom som *Bravado* i England i 1973 på Corgi Books, i 1973 i Danmark på Winther og i 1974 i Finland på Otava. Også Island fikk sin *Bravado*-utgave.

## Senere utgivelser
Da Bladkompaniet i 1991 ga ut serien på nytt besluttet man å publisere bøkene i kronologisk rekkefølge, der man begynte med Kanes fødsel og sluttet med *[[Den siste jakten]]*. Nå havnet *Bravado* i et dobbeltbind, i bok nr 17, sammen med *[[Rio Grande (Kane-bok)|Rio Grande]]*. Da Bladkompaniet/Schibstedforlagene i årene 2002–2008 gjenutga bøkene i dobbet-pocket kom *Bravado* i 2003 som bok 32 i bind 31–32. 

Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Blant annet hadde *Bravado* nå fått tilbake sin opprinnelige tittel *Morgan Kane og smuglerne*. Den kom i 2010 som bok nr 15, en utgivelse som året etter ble lansert som lydbok av Norsk lyd- og blindeskriftbibliotek, innlest av Jan Olav Simonsen. 

Plasseringen som bok 15 i serien og smugler-tittelen er også beholdt i senere utgivelser, som i Cappelen Damms lydbokversjon fra 2019, lest inn av Torgeir Reiten.

## Referanser


## Kilder
* Atle Nielsen, Kjell Jørgen Holbye m. fl.: *Den store boka om Morgan Kane*, Aller forlag 2014, side 124–125.
Zaire Rezende

**Zaire Rezende** (født 25. desember 1931 i Uberlândia i Brasil, død 31. mai 2022 samme sted) var en brasiliansk politiker.
## Biografi
Fra 1991 til 2000 var han medlem av Brasils deputertkammer.

Rezende døde av pustebesvær grunnet covid-19 i en alder på 90 år i Uberlândia.

## Referanser
Alphington (Victoria)

**Alphington** er en bydel (forstad) i Melbourne i Australia. Den ligger 7 km nordøst for Melbourne sentrum og ligger i kommunene (lokalstyrene) City of Darebin og City of Yarra. Alphington hadde .

Alphington deler postnummer med den tilstøtende bydelen Fairfield, og er avgrenset av elven Yarra i sør og Darebin Creek i øst.

## Historie
Alphington er oppkalt etter William Manning etter hans fødested, Alphington i Devon, England.

Postkontoret i Alphington pble åpnet 2. februar 1858.

## Referanser
Martin Walther

**Martin Aune Walther** (født 1986) er en norsk filmregissør, filmklipper og filmprodusent.

## Bakgrunn
Walther er oppvokst i bydelen Ranheim øst i Trondheim. Han begynte sin filmutdanning med en bachelor i filmvitenskap ved NTNU i 2005. I 2012 fullførte han sin bachelor i dokumentarfilm-regi ved Høgskolen i Lillehammer. I 2019 etablerte han filmselskapet Walther Bros sammen med sin bror, Finn Walther. Martin Walther har vært instruktør og sjef for Filmbussen i Trøndelag, og har bakgrunn som lærer i videregående skole.  

## Karriere
Martin A. Walther fikk sitt internasjonale gjennombrudd med dokumentarfilmen *[[Togrøvere]]*. *Togrøvere* ble blant annet utvalgt til deltagelse på kortfilmfestivalen i Clermont-Ferrand i Frankrike. Filmen vant en pris på Årets Mediedager 2019. 

I 2019 etablerte han filmselskapet Walther Bros sammen med sin bror, Finn Walther. I 2020 vant dokumentarfilmen *Skyggen har også farge* pris ved Årets Mediepriser 2020. Walther produserte og regisserte dokumentarfilmen *Psyklisten*, som mottok Ildflugeprisen for beste korte/mellomlange dokumentar under Den Norske Dokumentarfilmfestivalen 2022.

Walther var regissør og produsent for filmproduksjonen i og rundt teaterforestillingen *Utafor* på Det Norske Teatret i 2018. Forestillingen mottok to Heddapriser, blant annet for «særlig kunstnerisk innsats», under Heddadagene 2018. 

Walthers første helaftens dokumentarfilm *[[Pet Farm]]* (Walther Bros 2024) ble kåret til årets norske dokumentarfilm 2024 ved Bergen internasjonale filmfestival.

## Filmografi

* 2024: *[[Pet Farm]]*
* 2020: *Psyklisten*
* 2020: *Skyggen har også farge*
* 2019: *[[Togrøvere]]*

## Referanser


## Eksterne lenker
* 
*
Nordamerikacupen i alpint 2021/22

**Nordamerikacupen i alpint 2021/22** var den kontinentale cupen i alpint for Nord-Amerika. 

Cupen startet 18. november 2021 i Copper Mountain i Colorado, og ble avsluttet 28. mars 2022 i Sugarloaf i Maine. Dette var den 51. sesongen av Nordamerikacupen i alpint, og den 45. i regi av FIS.

## Kalender
*Merk: Tabellen viser planlagte datoer.*

## Resultater

### Sammenlagt

### Utfor

### Super-G

### Storslalåm

### Slalåm

### Kombinasjon

### Parallelslalåm

## Pallplasseringer enkeltrenn
### Utfor

### Super-G

### Storslalåm

### Slalåm

### Kombinasjon

### Parallellslalåm

## Podestplatzierungen Frauen
### Utfor

### Super-G

### Storslalåm

### Slalåm

### Kombinasjon

### Parallelslalåm

## Eksterne lenker
* FIS - enkeltresultater
* FIS - sluttstilling menn
* FIS - sluttstilling kvinner
Ava Sunshine Jemison

**Ava Sunshine Jemison** (født 20. juni 2002) er en amerikansk alpinist som representerer klubben Burke Mountain Academy Ski & Snowboard Club i Vail.

Hun vant Nordamerikacupen i alpint 2021/22 sammenlagt. 

## Idrettskarriere
### Sesongen 2018/19
Jemison deltok i sitt første FIS-renn 12. august 2018, der hun ble diskvalifisert, og hun fikk sin første plassering dagen etter, da hun kom på 16.-plass i storslalåm i Coronet Peak i New Zealand. Hun deltok i Nordamerikacupen i alpint 2018/19, men fikk ingen poeng denne sesongen. Under Junior-USA-mesterskapet i alpint 2019 kjørte hun ut i både slalåm og storslalåm.

### Sesongen 2019/20
Hun sesongdebuterte i august, da hun deltok i det newzealandske mesterskapet i alpint, og hun kjørte der ned til 15. beste tid i slalåmrennet. Hun fikk to 39.-plasser i Nordamerikacupen i alpint 2019/20, men fikk ingen poeng denne sesongen. Under Junior-USA-mesterskapet i alpint 2020 kom hun på femteplass i slalåm og 13.-plass i storslalåm.

### Sesongen 2020/21
USA-mesterskapet i alpint 2021 ble arrangert i november 2020, og Jemison kom der på femteplass i slalåm. USA-mesterskapet i utfor og super-G ble arrangert i april 2021, og hun kom der på fjerdeplass i utfor, femteplass i super-G og åttendeplass i storslalåm. 

### Sesongen 2021/22
Hun fikk fem pallplasseringer i Nordamerikacupen i alpint 2021/22, hvorav to enkeltseire, og vant noramerikacupen sammenlagt med 950 poeng. Hun vant også kombinasjonscupen. 

Under Junior-VM i alpint 2022 kom hun på andreplass i super-G, bak Magdalena Egger. Hun kom der på åttendeplass i kombinasjonen, niendeplass i slalåm og 20.-plass i utfor.

## Referanser


## Eksterne lenker
* 
*  Profil hos US Ski & Snowboard
Finn Walther

**Finn Walther** (født 1988) er en norsk filmregissør og dokumentarist.

## Bakgrunn
Finn Walther er utdannet dokumentarfilmregissør fra Høyskolen i Lillehammer (2013). I 2019 etablerte han filmselskapet Walther Bros med sin bror Martin A. Walther. 

## Karriere
Finn Walther står bak en rekke prisvinnende kortfilmer; *Han og Hund* (2014),*Velkommen hjem bror* (2015) og *Frittgående* (2016) mottok alle «Den Gyldne Saks» ved Minimalen Kortfilmfestival. Walther har vært involvert som regissør/co-regissør og fotograf på flere dokumentarserier, *Kulturskolen* (2014), *Trd.by night* (2015), *Ingen banker RBK* (2017), *Banebryterne* (2020) og *Britannia Hotell* (2021).  

Walther var co-regissør og fotograf for filmproduksjon i og rundt teaterforestillingen *Utafor* på Det Norske Teatret i 2018. Forestillingen mottok to Heddapriser - blant annet for «særlig kunstnerisk innsats» under Heddaprisen 2018.   

Walther har deltatt i og vunnet kortfilm-konkurranser både i Norge og internasjonalt. Kortfilmen *Hytteforbud* (engelsk tittel: *Cabin Ban*) hadde premiere på Kortfilmfestivalen i Grimstad; den mottok flere priser internasjonalt og ble vist på NRK i 2020. I 2020 co-regisserte Walther kortdokumentaren *Skyggen har også farge* som vant pris ved Årets Mediepriser 2020. 

Walthers første helaftens dokumentarfilm *[[Pet Farm]]* (Walther Bros 2024) ble kåret til årets norske dokumentarfilm 2024 ved Bergen internasjonale filmfestival. . Filmens internasjonale premiere var ved Thessaloniki Documentary Festival, Hellas, der den mottok  hederlig omtale fra juryen. Pet Farm vant også "Gullflugeprisen" for beste dokumentarfilm ved Den Norske Dokumentarfilmfestivalen i Volda.     

## Filmografi (utvalg)
* 2011: *Grusomhetens teater*
* 2012: *Lotte*
* 2012: *Datalagringsdirektivet*
* 2013: *Byens verste fiende*
* 2014: *Han og hund*
* 2014: *Kulturskolen*
* 2015: *Trd.by night*
* 2015: *Velkommen hjem bror*
* 2016: *Frittgående*
* 2020: *Hytteforbud*
* 2020: *Skyggen har også farge*
* 2024: *Pet Farm*
* 2025: *Gravity Racer*

## Referanser


## Eksterne lenker
* 
*
Lega

**Lega per Salvini Premier** (**LSP**), kjent som **Lega** ("*ligaen"),* er et høyreorientert italiensk politisk parti grunnlagt 14. desember 2017 som en uformell etterfølger av Lega Nord. 

Mens Lega Nord arbeidet for selvstendighet for Padania (Nord-Italia), arbeider Ligaen for hele Italia.

## Historie
Matteo Salvini som i 2013 ble valgt til Lega Nords leder, etablerte partiet Noi con Salvini i 2014 som Lega Nords søsterparti for det sørlige Italia.

I parlamentsvalget i 2022 stilte Ligaen til valg i et samarbeid med Italias brødre og Forza Italia. Samarbeidspartiene vant valget og dannet en koalisjonsregjering med Giorgia Meloni fra Italias brødre som statsminister.

## Referanser


## Eksterne lenker
* 
*
Walter Hunt

**Walter Hunt** (født 29. juli 1796 i Martinsburg i delstaten New York i USA, død 8. juni 1859 i New York) var en amerikansk oppfinner.

Hunt gjorde en rekke oppfinnelserr, deriblant skyttelsøm-symaskinen (1833), sikkerhetsnålen (1849) og en forgjenger til Winchesters repetergevær.

Da Hunt gjorde sine oppfinnelser innså han ofte ikke deres betydning. Mange av dem har fortsatt sin anvendelse i det 21. århundre. For eksempel solgte han patentet på sikkerhetsnålen for bare 400 dollar til selskapet *W. R. Grace and Company* for å kunne betale ned på en gjeld på 15 dollar. Symaskinen tog han overhode ikke patent på, ettersom han var redd for at den skulle gjøre syersker arbeidsløse. Dette ble det rettssak om i 1854 da Elias Howe gjenoppfant symaskinen.

## Referanser
Bundespolizei (Sveits)

:*Se også [[Bundespolizei (Østerrike)]] og [[Bundespolizei]] Tyskland*

**Bundesamt für Polizei fedpol**, , , ) av Sveits er underlagt Federal Department of Justice and Police. Det er ansvarlig for koordineringen mellom kantonalt politi korps og mellom sveitsiske og utenlandske politistyrker. Den kontrollerer også det sveitsiske interne etterretningsbyrået, *Dienst für Analyse und Prävention* (DAP; Analysis and Prevention Service) og etterforsker organisert kriminalitet, hvitvasking av penger og terrorisme.

## Eksterne lenker
* https://www.ejpd.admin.ch/ejpd/en/home.html
Casa Pia AC

**Casa Pia Atlético Clube** er en portugisisk fotballklubb fra Lisboa.

## Sesonger

## Spillerstall
Oppdatert 10. mai 2024.

### Utlånte spillere

## Referanser


## Eksterne lenker
*
Rådhusparken

**''Rådhusparken** kan vise til''
* Rådhusparken (Bodø)
* Rådhusparken (Kolbotn)
* Rådhusparken (Lillestrøm)
* Rådhusparken (Lærdal)
* Rådhusparken (Lørenskog)
* Rådhusparken (Porsgrunn)
* Rådhusparken (Sandvika)
* Rådhusparken (Sola)
* Rådhusparken (Steinkjer)
* Rådhusparken (Stjørdal)
* Rådhusparken (Tromsø)
* Rådhusparken (Trondheim)
* Rådhusparken (Ulsteinvik)
* Rådhusparken (Vestby)
* Rådhusparken (Ørnes)
* Rådhusparken (Ås)
Kabamba Kalabatama

**Kabamba Tumba Kalabatama** (født 27. januar 2002) er en norsk fotballspiller som spiller for .

## Karriere
Kalabatama ble født i Zambia, av kongolesiske foreldre. Han kom til Norge som 5-åring, da familien flyttet til Bjørnevatn i Finnmark.

Han debuterte for A-laget til Bjørnevatn IL i 3. divisjon allerede som 12-åring. Kalabatama ble rapportert til Norges Fotballforbund fordi han var for ung til å spille seniorfotball, og ble utestengt fra voksenfotball frem til han var 15 år.

I 2019 var han på prøvespill hos Östersund i Allsvenskan, samt flere norske klubber uten å få kontrakt. I februar 2020 signerte han proffkontrakt med den finske klubben TPS i Veikkausliiga, det øverste nivået i finsk fotball.

I januar 2022 signerte han for Moss FK.

## Referanser


## Eksterne lenker
*
Heart Strings (film, 1920)

***Heart Strings*** er en amerikansk stum romantisk dramafilm fra 1920, regissert av J. Gordon Edwards og med William Farnum i hovedrollen.

Filmen antas å ha gått tapt.

## Handling
Pierre Fournel er en fiolinist som bor i en liten kanadisk landsby, sammen med søsteren sin Gabrielle. Men Gabrielle blir narret inn i et falskt ekteskap av Rouget, som hun forsøker å holde hemmelig for broren sin. Kathleen Noyes og hennes forlovede Rupert Blake kommer til landsbyen fra New York, hvor Kathleen snart interesserer seg for Pierre. 

Blake forsøker å diskreditere ham, og ber Rouget om å stjele Kathleens verdifulle smykker - og Gabrielle får skylden for tyveriet. For å beskytte søsteren sin erklærer Pierre at det var han som hadde stjålet eiendelene hennes. Etter hvert får Pierre endelig vite sannheten om Rougets ekteskap med Gabrielle.

## Skuespillere
* William Farnum som Pierre Fournel
* Gladys Coburn som Kathleen Noyes
* Betty Hilburn som Gabrielle
* Paul Cazeneuve som La Touche
* Robert Cain som Rupert Blake
* Rowland G. Edwards som Rouget
* Kate Blancke som Mrs. Noyes

## Bildegalleri

Fil:A scene from "Heart Strings" (SAYRE 13014).jpg
Fil:A scene from "Heart Strings," with William Farnum (SAYRE 13803).jpg
Fil:Heart Strings (1920) - 5.jpg
Fil:Heart Strings (1920) - 4.jpg
Fil:Heart Strings (1920) - 3.jpg
Fil:Heart Strings (1920) - 1.jpg


## Referanser


## Eksterne lenker
*
Hjerter er trumf

***Hjerter er trumf*** (originaltittel: *Hearts Are Trumps*) er en amerikansk drama-stumfilm fra 1920, som ble regissert av Rex Ingram, med Alice Terry i hovedrollen. Filmen er basert på et britisk skuespill av Cecil Raleigh fra 1900.

## Handling
Lady Winifred gifter seg i all hemmelighet med Michael Wain, som er ansatt som viltvokter på godset til familien hennes. Faren hennes, lord Altcar, blir rasende da han oppdager giftermålet; han vil gifte bort datteren sin til lord Burford for å dekke sin egen spillegjeld. Lord Altcar sørger derfor for at Wain blir banket opp, og deretter får viltvokteren beskjed om aldri å vise seg på godset igjen.

Mange år senere vender Wain tilbake. Han er bitter og hevnlysten, og kjøper opp gjeldsbrevene som lord Altcar har utstedt, slik at han kan slå godset konkurs. Men så oppdager han at lady Winifreds datter Dora, som har vokst opp i et kloster, nå er forlovet med den amerikanske kunstneren John Gillespie. Samtidig ønsker den samme lord Burford som i sin tid var ute etter Doras mor, nå å gifte seg med Dora. For å så splid mellom Dora og Gillespie forsøker Burford å bringe Dora i vanry ved å få montert en naken kvinnekropp på portrettet som Gillespie har malt av Dora. Dette får Dora til å flykte tilbake til klosteret der hun vokste opp – full av skam og ulykkelig over hva hun tror er Gillespies svik mot henne. Hendelsen får Wain til å erkjenne at det er han som er Doras far, og han forlikes med lady Winifred. Samtidig oppdager lord Burford hvor Dora har tatt veien, og han forsøker å bortføre henne. Men hennes foreldre og John Gillespie tar opp jakten, og sammen lykkes de med å befri Dora fra kidnapperen.

## Rolleliste
* Alice Terry som Dora Woodberry
* Winter Hall som Lord Altcar
* Frank Brownlee som Michael Wain
* Francelia Billington som Lady Winifred
* Joseph Kilgour som Lord Burford
* Brinsley Shaw som Maurice Felden
* Thomas Jefferson som Henry Dyson
* Norman Kennedy som John Gillespie
* Edward Connelly som Christopher
* Bull Montana som Jake
* Howard Crampton som butler

## Referanser


## Eksterne lenker
*
Held by the Enemy

***Held by the Enemy*** er en stum amerikansk romantisk dramakrigsfilm fra 1920, regissert av Donald Crisp. Filmen er basert på et skuespill fra 1886 av William Gillette.

Filmen antas å ha gått tapt.

## Handling
Under den amerikanske borgerkrigen er den unge enken Rachel Hayne blant dem som havner på feil side av fiendens linjer, når hennes gamle familiehjem blir okkupert av tropper fra Nordstatene. Beskyttet av oberst Prescott fra å bli plyndret, og den uvelkomne oppmerksomheten til en kirurg ved navn Fielding, begynner Rachel å bli forelsket i den galante offiseren. Romantikken deres blir imidlertid forstyrret når Rachels ektemann Gordon, som tidligere ble antatt å være død, blir tatt til fange som spion og dømt til å bli henrettet.

Når Gordon deretter blir såret under et flukt-forsøk, tvinger Rachels lojalitet henne til å prøve å redde ham. Men Fielding krever en undersøkelse av liket, og anklager Prescott for å være involvert i et komplott for å smugle den mistenkte spionen ut av sykehuset i live.

## Skuespillere
* Agnes Ayres som Rachel Hayne
* Wanda Hawley som Emmy McCreery
* Josephine Crowell som Sarah Hayne
* Jack Holt som Charles Prescott
* Lillian Leighton som Clarissa
* Lewis Stone som Gordon Haine
* Robert Cain som brigade-kirurg Fielding
* Walter Hiers som Thomas Beene
* Robert Brower som Rufus
* Clarence Geldart som generalmajor Stanton
* Byron Douglas

## Referanser


## Eksterne lenker

* 
*
Held In Trust

***Held In Trust*** er en amerikansk stum romantisk dramafilm fra 1920, regissert av John Ince og med May Allison i hovedrollen. Filmen er basert på en novelle fra 1920 av George Kibbe Turner.

Filmen anses å være tapt.

## Handling

Mary Manchester er en dobbeltgjenger for den syke fru Adelaide Rutherford, en velstående kvinne som har blitt drevet til galskap på grunn av ektemannens grusomhet. Rutherford samarbeider med Jasper Haig og Dr. Babcock. Sammen har disse mennene ansvaret for seksti millioner dollar, som ved Adelaides død vil gå tilbake til hennes bror Stanford Gorgas. I frykt for Adelaides nært forestående dødsfall planlegger de tre konspiratørene å erstatte Mary i hennes sted, og dermed forhindre Gorgas fra å arve millionene.

Men etter å ha fengslet Mary i Adelaides hjem, slår planen deres tilbake på dem selv når Gorgas møter henne. Han mistenker umiddelbart at noe er galt, og får snart vite sannheten om Marys situasjon. Etter at Gorgas hjelper Mary å komme seg unna, blir hun snart gjenfanget av Haig. Han bestemmer seg for at han nå burde eliminere Gorgas en gang for alle. Men når Haig avfyrer ett skudd mot det han tror er Gorgas, dreper han Rutherford i stedet.

## Skuespillere
* May Allison som Mary Manchester
* Darrell Foss som Stanford Gorgas
* Walter Long som Hasbrouck Rutherford
* John Elliott som Jasper Haig
* Lawrence Grant som Dr. Babcock
* G. Burnell Manly som Dr. David Kirkland
* Teddy Whack

## Referanser


## Eksterne lenker
*
Headin’ Home

***Headin’ Home*** er en amerikansk stum drama-komedie fra 1920, regissert av Lawrence C. Windom og med Babe Ruth i hovedrollen som seg selv.

Filmen forsøker å skape en mytologi rundt baseballspilleren Babe Ruth som var en av verdens aller beste spillere. Babe Ruth spiller seg selv, mens resten spilles av skuespiller.

## Skuespillere
* Babe Ruth som Babe
* Ruth Taylor som Mildred Tobin
* William Sheer som Harry Knight
* Margaret Seddon som Babes mor
* Frances Victory som Pigtails, Babe Ruths lillesøster
* James A. Marcus som Simon Tobin
* Ralf Harolde som John Tobin
* Charles Byer som David Talmadge
* George Halpin som Doc Hedges / Konstabelen / Hundefanger
* William J. Gross som Eliar Lott
* Walter Lawrence som Tony Marino
* Ann Brody som Mrs. Tony Marino
* Ricca Allen som Almira Worters
* Sammy Blum som Jimbo Jones
* Ethel Kerwin som Kitty Wilson
* Tom Cameron som Deacon Flack
* Charles J. Hunt som Reverend David Talmadge
* William Shea
* Raoul Walsh som superviser

## Referanser


## Eksterne lenker

* 

*
Stjernen fra Soho

***Stjernen fra Soho*** (originaltittel: *The Heart of a Child*) er en amerikansk drama-stumfilm fra 1920, regissert av Ray Smallwood og med Alla Nazimova i hovedrollen. Den er basert på en roman fra 1908 av Julia Frankau.

Filmen antas å ha gått tapt.

## Handling
Historien følger en fattig ung kvinne fra London, som opplever en rekke utrolige eventyr og problemer - før hun kan bli kona til en velstående adelsmann.

## Skuespillere
* Alla Nazimova - Sally Snape
* Charles Bryant - Lord Kidderminster 
* Ray Thompson - Johnny Doone
* Nell Newman - Mary Murray
* Victor Potel - Charley Peastone
* Eugene Klum - Alf Stevens
* Claire DuBrey - lady Dorothea
* Jane Sterling - lady Fortive
* William Irving - Perry
* Myrtle Rishell - Miss Blaine
* Joseph Kilgour - lord Fortive
* Rafael Icardo

## Referanser


## Eksterne lenker
*
Ursus etruscus

***Ursus etruscus*** er en utdødd bjørneart. Den var utbredt i sørlige deler av Palearktis i tidlig pleistocen for 2,5–1,0 millioner år siden.

Den var mellomstor og hadde et mer fullstendig tannsett enn seinere arter med fire premolarer. *Ursus etruscus* kan være stamfar til to utviklingslinjer. Den ene, de *arctoide* bjørnene, leder fram til den nålevende brunbjørnen (*U.&nbsp;arctos*). Den andre utviklingslinja er de helt utdødde *spelaeoide* bjørnene, som i Europa kulminerte med den store hulebjørnen (*U.&nbsp;spelaeus*).

De fleste funnene av *Ursus etruscus* er gjort i Vest- og Sørvest-Europa. Arten er funnet i Spania, Frankrike, Italia, Tyskland, Romania, Bulgaria, Hellas og Ukraina. I Asia er det gjort funn i Israel, Georgia, Aserbajdsjan, Tadsjikistan og Kina. Det eneste funnet i Nord-Afrika er gjort i Marokko.

## Referanser


## Eksterne lenker
*
Hedwig Heuss

**Hedwig Heuss**, født Mödinger (1883–1980), var en tysk sykepleier og svigerinne av Tysklands president Theodor Heuss. Hun var Tysklands førstedame fra 1952 til 1959. 

Heuss gikk inn i representasjonsoppgaven som presidentens ledsager, da Heuss' hustru Elly Heuss-Knapp døde i 1952. Hun beholdt oppgaven til presidenten gikk av i 1959. Etternavnet hadde hun allerede fra sitt ekteskap med presidentens eldre bror, legen Ludwig Erhard (1881–1932). Hun var blitt enke da hun tiltrådte oppgavene, og var ikke senere gift med presidenten og var heller ikke hans livsledsager.

Heuss ble født i enkle kår i Remstal i Heilbronn. Hun fikk to døtre og to sønner med sin mann Ludwig. Sønnen Hartmann (1912–1936) døde som ung medisinerstudent av ørebetennelse, Conrad (1914–1945) falt som regimentskommandant ved daværende Danzig. Hun tiltrådte sine oppgaver som førstedame like før hun fylte 70 år. Protokollært var dette ikke ukomplisert, for etter datidens strenge regler var hun ikke alltid likestilt med en ektefelle. Under statsbesøk fikk hun for eksempel ikke være med, noe hun imidlertid tok med stor fatning. Hun fikk to rom i Villa Hammerschmidt til disposisjon og kom meget godt ut av det med personalet der. Like før hun fylte 90 år skrev hun sine erindringer *An der Seite des Bundespräsidenten (Ved forbundspresidentens side).* Heuss anså seg som «hele forbundsrepublikkens mor» og gjorde inntrykk som en presist observerende borddame som gjorde inntrykk ved sin beskjedne fremtoning.

## Referanser
British Science Association

**British Science Association** (forkortet BSA) er en forening som ble startet i 1831 for å styrke  britisk naturvitenskap. Frem til 2009 var den kjent som **British Association for the Advancement of Science**. Virksomheten består i å skape kontakt mellom forskjellige faglige miljø samt å utbre kunnskap til befolkningen generelt. Foreningen arrangerer møter, konferanser og støtter samarbeidsprosjekt mellom ulike forskningsgrupper og personer. Med årene har foreningen fått en bredere profil enn ren naturvitenskap.

## Historisk utvikling

Begynnelsen av 1800-tallet var på mange måter storhetstiden til det britiske imperiet. Selv om det representerte verdens største militærmakt, mente noen at dette hadde gått på bekostning av vitenskapelig ledelse i Europa og teknologisk utvikling i eget land. Til denne kritiske kretsen hørte astronomen John Herschel og matematikeren Charles Babbage. Han hadde tidligere vært tilstede ved et møte i det tyske selskapet *Gesellschaft Deutscher Naturforscher und Ärzte* i Berlin og sett hvilken anerkjennelse tysk vitenskap hadde der i landet. Lignende synspunkt kom fra den skotske fysiker David Brewster som mente at  det eksisterende Royal Society i England var blitt for elitistisk.

I 1831 møttes omtrent 300 «gentlemen» i York som både var et geografisk midtpunkt i kongeriket og allerede hadde et filosofisk selskap, og grunnla *British Science Association*. Foreningens statutter ble utarbeidet under ledelse av presten William Vernon Harcourt som var sønn av erkebiskopen i York og hadde personlig interesser i naturvitenskap. Hovedinteressen for selskapet skulle være rettet mot fysikk, kjemi og geologi. I de følgende årene ble nye interessefelt som geografi og antropologi inkludert.

Etter modell av det grunnleggende møtet i York ble det hvert år arrangert et stort medlemsmøte hvor alle hadde fri adgang. Ledende vitenskapsfolk ble her invitert for å gi oversikt over viktige fremskritt og nye erkjennelser. Foreningen fikk mye omtale etter et slikt møte i 1860 hvor Thomas Huxley og Samuel Wilberforce  diskuterte evolusjonsteorien til Darwin som var publisert året før i hans verk *[[Artenes Opprinnelse]]*. Disse årsmøtene ble med tiden stadig større i omfang og har i dag utviklet seg til en *Science Festival* som foreningen arrangerer hvert år. 

På denne tiden midten av 1800-tallet ble de første telegraflinjer etablert mellom forskjellige land og kontinent. I denne forbindelse ble det nødvendig å utarbeide nye standarder for elektrisk strøm (ampere), spenning (volt) og motstand (ohm). Her spilte foreningen en viktig rolle og spesielt William Thomson, den senere Lord Kelvin. Dette arbeidet ble utført i en komité med Fleeming Jenkin som sekretær og fullført i 1873 med etableringen av CGS-systemet som et nytt og moderne enhetssystem. I våre dager er det blitt erstattet av det internasjonale SI-systemet.

## Referanser


## Eksterne lenker

* ''British Science Association'', hjemmeside
Aclima

**Aclima AS** er en norsk tekstilbedrift innen sport og friluftsliv.

Under navnet Troll Tekstil startet grunnlegger Eivind Johansen produksjon av ullsåler i Drammen i 1939, da han fikk ideen om å lage ullsåler fra utrangerte transportbånd av ullfilt fra papir-fabrikkene i Drammen. I 1950 ble firmaet registrert under navnet Tuna Tekstil, og i 1998 ble navnet endret til Aclima. I 2021 ble Aclima kjøpt opp av svenske Open Air Group.

I dag leverer bedriften funksjonelle ullklær for aktiviteter som sport, jakt, tur og ekspedisjoner som hovedprodukt, med ull som viktigste fiber, i tillegg til yrkestøy til forsvar og politi i Norden og i Europa. Garnet er i hovedsak merinoull fra New Zealand og Australia. Resten av produksjonen foregår i Europa. Aclima følger opp verdikjeden og kan spore hvert plagg tilbake gjennom hele prosessen til ulleverandørene, for å sikre god dyrevelferd. Aclima etablerte i 1999 sin egen fabrikk i Estland, hvor sømarbeidet foregår i dag.

## Referanser




## Eksterne lenker
* Aclima
* Open Air Group
Drep for loven

***Drep for loven*** er en norsk roman, utgitt som bok nummer 22 i den 83 bind store serien om western-helten og US-marshalen Morgan Kane. Boka ble lansert i 1968, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.

Boka kom ut i forlagets pocketserie Stjernebøkene, som Stjerne-bok nr. 371 og kostet tre kroner og femti øre. Boka var imidlertid ikke helt ny da den ble lansert i Kane-serien. *Drep for loven* var en bearbeidet versjon av en av de første Kane-bøkene Hallbing hadde forfattet, og i 1965 hadde fått utgitt på Romanforlaget under samme tittel. 

Morgan Kane er rundt 40 år gammel i boka. Handlingen er hentet fra den tidligere bok-versjonen der Kane hadde vært Texas ranger. Nå er han U.S. Marshal. Oppdraget er å bekjempe en kynisk bande som driver premiejakt på ettersøkte forbrytere. Kane går undercover som «Marlow» og infiltrerer banden. Så dukker selvsagt det juridiske og prinsippielle spørsmålet opp - hvor langt kan en undercover lovens mann gå? Kan han selv drepe forbrytere banden jager? Kanes løsning: «- Det er fan så klart. Jeg dreper for loven.» Han blir, likevel, avslørt. Ergo opplever vi *nesten* slutten på både Kane og bokserien i *Drep for loven*. 

## Mottagelsen av boka
*Drep for loven* kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Men da serien for alvor slo an et par år senere måtte *Drep for loven* trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.

Og suksessen var ikke begrenset til Norge. Etter hvert kom *Drep for loven* på flere språk: I Sverige ble den gitt ut i 1972 på B. Wahlströms Bokförlag under tittelen *Duellen i Dodge City*, i England i 1973 på Corgi Books som *Killing for the law*, i 1974 i Danmark på Winther som *Dræp for loven* og i 1975 i Finland på Otava som *Venäläinen ruletti*.

## Senere utgivelser
Da Bladkompaniet i 1991 ga ut serien på nytt valgte de å publisere bøkene i kronologisk rekkefølge, der man begynte med Kanes fødsel og sluttet med *[[Den siste jakten]]*. Nå havnet *Drep for loven* i et dobbeltbind, i bok nr 19, sammen med *[[Bøddelen fra Guerrero]]*. Da Bladkompaniet/Schibstedforlagene i årene 2002–2008 gjenutga bøkene i dobbet-pocket kom *Drep for loven* i 2005 som bok 36 i bind 35–36. 

Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Den kom i 2010 som bok nr. 17, en utgivelse som året etter ble lansert som lydbok av Norsk lyd- og blindeskriftbibliotek, innlest av Jan Olav Simonsen. 

Plasseringen som bok 17 er også beholdt i senere utgivelser, som i Cappelen Damms lydbokversjon fra 2019, lest inn av Torgeir Reiten.

## Referanser


## Kilder
* Atle Nielsen, Kjell Jørgen Holbye m. fl.: *Den store boka om Morgan Kane*, Aller forlag 2014, side 132–133.
Britta Ernst

**Britta Ernst** (født 1961) er en tysk samfunnsøkonom og politiker (SPD). Hun var fra 1997 til 2011 medlem av Hamburgs parlament og fra 2014 til 2017 minister for skole og yrkesutdanning i Schleswig-Holstein. Hun har fra 2017 vært minister i Brandenburg for utdannelse, ungdom og sport.  Ernst er gift med Olaf Scholz.

## Referanser


## Eksterne lenker
*
Lin Prøitz

**Lin Prøitz** (født 1971) er en norsk kjønnsforsker, medieviter og fotograf. Hun er professor i digitale medier og kommunikasjon ved Institutt for informasjonsteknologi og kommunikasjon ved Høgskolen i Østfold.

Hun er opprinnelig utdannet fotograf, studerte siden medievitenskap og tok ph.d. i medievitenskap ved Universitetet i Oslo i 2007, med avhandlingen *The Mobile Phone Turn*. Hennes doktorgrad var den første i Norge på tekst- og bildemeldinger. Hun har arbeidet som forsker i Telenor Research & Innovation (R&I) (2007–2008), som postdoktor ved Senter for tverrfaglig kjønnsforskning (UiO), som forsker ved Norsk barnebokinstitutt (2012–2013), som forsker i Forskerkollektivet som hun etablerte sammen med flere samarbeidspartnere, som forsker ved Vestlandsforsking, som postdoktor (Marie Curie-stipendiat) ved University of Sheffield og som forsker ved Psykologisk institutt ved UiO.

Hennes forskningsområder omfatter feministisk medieforskning, visuell kommunikasjon og hvordan affekt og intimitet kommer til uttrykk i media, kultur- og arbeidslivet.

## Bøker
*Prøitz, Lin (2016). *Self-Image: From self-portrait to #selfie*. Universitetsforlaget. ISBN 9788215026428
*Lüders, Marika; Prøitz, Lin & Rasmussen, Terje (2007). *Personlige medier: Livet mellom skjermene*. Gyldendal Akademisk. ISBN 978-82-05-37195-8

## Referanser
Gastroparese

**Gastroparese**, også kalt **forsinket gastrisk tømming**, er en funksjonell forstyrrelse der musklene i magesekken er svekket eller ikke fungerer i det hele tatt. Kvalme og oppkast er de vanligste symptomene, men magesmerter, tidlig metthetsfølelse, oppfylthet etter måltider og oppblåst mage er også vanlig. Andre symptom er blant annet sure oppstøt, forstoppelse og diaré.

Gastroparese oppstår somatisk hyppigst på grunn av diabetes mellitus, men kan også være iatrogent påført på grunn av operasjoner eller medikamenter. Ved for eksempel uoppdaget cøliaki, kan pasienten bli antatt å ha gastroparese før det er gjort tilstrekkelige undersøkelser. 

## Referanser


## Eksterne lenker
*
Øyunn Krogh

**Øyunn Widskjold Krogh** (født 1995) er en norsk influenser, realitydeltaker og tidligere miljøarbeider for barn med autisme.

Hun er opprinnelig fra Ås i Akershus.

## Fjernsyn
Krogh vant i 2020 den fjerde sesongen av realityserien *[[Sommerhytta]]* sammen med sin daværende kjæreste Levi Try. Hun deltok to år senere i den sjette sesongen av realityserien *[[Farmen kjendis]]*, der hun kom på andreplass etter å ha tapt finalen mot snekkeren Isak Dreyer. Krogh deltok senere samme år i serien *[[24-stjerners julekalender]]*, hvor hun vant i finalen mot Emil Gukild.

### TV-deltakelser

## Referanser


## Eksterne lenker
* 
*  Øyunn Krogh  hos Nordic Screens
*  «Da Øyunn Krogh ble kjendis» Artikkel hos *[[Aftenposten]]*
27. serierunde i Eliteserien 2022

**27. serierunde i [[Eliteserien i fotball for menn 2022]]** startet lørdag 22. oktober kl. 18:00 med to kamper og avsluttet søndag 23. oktober kl. 19:00 med oppgjøret mellom  og  på Aker Stadion i Molde.

## Kampfakta

















## Referanser
Helen of Four Gates

***Helen of Four Gates*** er en britisk drama-stumfilm fra 1920, regissert av Cecil Hepworth og med Alma Taylor i hovedrollen. Filmen er basert på en roman fra 1917 av Ethel Carnie Holdsworth.

Filmen var i svært mange år antatt å ha gått tapt inntil en kopi ble oppdaget i et hvelv i Canada i 2007.

## Handling
En sprø mann adopterer datteren til den døde kvinnen som tidligere hadde avvist ham, og forsøker å tvinge henne til å gifte seg med en kjeltring.

## Skuespillere
* Alma Taylor som Helen
* James Carew som Abel Manson
* Gerald Ames som Hinson
* George Dewhurst som Martin Scott
* Gwynne Herbert som Mrs. Tripp
* John MacAndrews som Fielding Day

## Referanser


## Eksterne lenker
*
Heliotrope

***Heliotrope*** er en amerikansk drama-stumfilm fra 1920 regissert av George D. Baker.

Filmen antas å ga gått tapt.

## Skuespillere
* Wilfred Lytell som Jimmie Andrews
* Ben Hendricks sr. som Sol Goldman
* Julia Swayne Gordon som Josephine Hasdock
* Betty Hilburn som Mabel Andrews
* Diana Allen som Alice Hasdock
* Frederick Burton som Heliotrope Harry Hasdock
* Clayton White som George Andrews
* William B. Mack som «Spike» Foley
* William H. Tooker som guvernør Mercer
* Thomas Findley som Warden Michael Pyne

## Bildegalleri

Fil:Heliotrope (1920) - 3.jpg
Fil:Film actor Frederick Burton (SAYRE 15588).jpg
Fil:Film actress Diana Allen (SAYRE 1009).jpg
Fil:Heliotrope (1920) - 2.jpg
Fil:Heliotrope (1920) - 1.jpg


## Referanser


## Eksterne lenker
*
The Hell Ship

***The Hell Ship*** er en amerikansk drama-stumfilm fra 1920, regissert av Scott R. Dunlap og med Madlaine Traverse i hovedrollen.

Filmen antas å ha gått tapt.

## Handling
Humphrey er kaptein på skipet Glory Ann, men blir drept under et mytteri. Datteren hans Paula, med en pistol, holder deretter mytteristene i sjakk. Ikke lenge etterpå henter skipet John Hadlock, en skadet overlevende etter et forlis.

Paula pleier ham tilbake til helse, og blir etter hvert forelsket i ham. John, som kommer seg, hjelper henne med å kontrollere resten av mannskapet. Skipet stopper ved San Francisco for å plukke opp Glory, søsteren til Paula. Men etter at skipet har satt seil igjen, gjør mannskapet imidlertid mytteri igjen. Det oppstår komplikasjoner.

## Skuespillere
* Madlaine Traverse som Paula Humphrey
* Alan Roscoe som John Hadlock
* Betty Bouton som  Glory
* Dick La Reno som 'Satan' Humphrey - deres far
* Jack Curtis som Jaeger
* Fred Bond som Thorpe
* William Ryno som Brabo

## Referanser


## Eksterne lenker
*
Her Beloved Villain

***Her Beloved Villain*** er en amerikansk stumfilm-komedie fra 1920, regissert av Sam Wood og med Wanda Hawley i en av hovedrollene. Filmen er basert på et fransk skuespill fra 1893 av Alexandre Bisson og Albert Carré.

Filmen antas å ha gått tapt.

## Handling

Når Louis Martinot, en aristokratisk ung fransk advokat, blir kalt bort på forretningsreise, ber han kameraten Paul Blythe om å undersøke bakgrunnen til Susanne Bergomat. Hvis hun er en passende kvinne, ønsker Louis å gifte seg med henne. Blythe, etter å ha sett Susanne, blir så forelsket at han frir til henne selv. Han lyver for Martinot at moren hennes er en kabaret-sangerinne, og at faren hennes er en fyllik - en egenskap som Susanne skal ha arvet. Med slik informasjon mister Martinot snart interessen, og Blythe gifter seg med Susanne. Han tar snart med seg henne til å bo i en annen by.

Men ett år senere befinner Blythe seg i en knipe, når Martinot kommer på besøk. Blythe forsøker å skjule sin kone for vennen sin, og sørger for at Dr. Poulard - en eldre forretningspartner - tar Susanne med på besøk til foreldrene hennes. Etter en rekke komiske uhell møtes Martinot og Susanne i Nice. Etter å ha oppdaget innholdet i Blythes rapport, bestemmer Susanne seg for å lære ektemannen sin en lekse.

## Skuespillere
* Wanda Hawley som Suzanne Bergamot
* Ramsey Wallace som Paul Blythe
* Templar Powell som Louis Martinot
* Tully Marshall som Dr. Joseph Poulard
* Lillian Leighton som Madame Poulard
* Gertrude Claire som Suzannes tante
* Robert Bolder som Bergomat
* Margaret McWade som Madame Bergomat
* Harrison Ford som Martinot
* Irma Coonly som Rose
* Jay Peters som Casimer

## Referanser


## Eksterne lenker
*
Her Bridal Nightmare

***Her Bridal Nightmare*** er en amerikansk stumfilm fra 1920 regissert av Al Christie.

## Skuespillere
* Eddie Barry
* Gino Corrado
* Helen Darling
* Colleen Moore som Mary
* Earle Rodney som Jack

## Referanser


## Eksterne lenker
*
Elefantmanden

***Elefantmanden*** (originaltittel: *Her Elephant Man*) er en amerikansk drama-stumfilm fra 1920, regissert av Scott R. Dunlap og med Shirley Mason og Alan Roscoe i hovedrollene. Filmen er basert på en roman fra 1919 av Pearl Doles Bell.

Filmen antas å ha gått tapt.

## Handling
Philip Dorset oppdager på bryllupsdagen at bruden bare har giftet seg med ham for pengene og forlater henne straks. Han kommer til Afrika, treffer et sirkusselskap, og blir med dem. Misjonærdatteren Joan kommer også til sirkuset og blir glad i Dorset. Men Dorset husker fremdeles sin ulykkelige opplevelse med sin kone, og forsøker å få Joan mindre interessert i ham. En masse forviklinger oppstår før de får hverandre. 

## Skuespillere
* Shirley Mason som Joan
* Alan Roscoe som Philip Dorset
* Henry Hebert som Blake
* Ardita Mellinina som bruden
* Harry Todd som Jerimy
* Dorothy Lee som Trixie

## Referanser


## Eksterne lenker
*